Etter avslutningen av den andre verdenskrigen grunnla den britiske militærregjeringen 1. november 1946 delstaten Niedersachsen. Delstaten omfattet de tidligere selvstendige delstatene Fristaten Braunschweig, Provinsen Hannover, Oldenburg og Schaumburg-Lippe. Parlamentet holdt i begynnelse til i Hannover Congress Centrum og flyttet inn i Leineslottet i 1962.